open-index/open-wikipedia-markdown huggingface dataset:
FK Ventspils

**FK Ventspils** var en latvisk fotballklubb fra Ventspils. Klubbens hjemmebane var Ventspils Olimpiskais Stadions som har en kapasitet på 3,200. Ventspils har vunnet den latviske ligaen fire ganger og den latviske cupen fire ganger. FK Ventspils ble grunnlagt i 1997, som et resultat av sammenslåingen mellom to tidligere Ventspils-klubber – FK Venta og FK Nafta.  Klubben har spilt i den latviske Virsligaen siden 1997. Klubben ble avviklet i 2021.

## Diskvalifikasjon

I juni 2021 utestengt UEFA FK Ventspils fra å delta i UEFA klubbkamper de neste syv årene (dvs. til og med sesongen 2027–28) for brudd på UEFAs regelverk knyttet til "svindel, bestikkelser og/eller korrupsjon" og for " brudd på integriteten til kamper og konkurranser». 

Sportsdirektør Nikolajs Djakins og klubbpresident Adlan Shishkanov ble utestengt fra fotball i henholdsvis 4 år og på livstid. Anklagene var relatert til Europa League-kvalifiseringskampen i juli 2018 mot Bordeaux. Den russiske dommeren Sergey Lapochkin som dømte den kampen ble også utestengt fra fotballaktivitet i 10 år . Det franske laget vant for øvrig denne bortekampen i Latvia 0-1 

## Meritter

***Seriemestere i [[Virsliga]]: 6**
:: 2006, 2007, 2008, 2011, 2013, 2014

***Cupmestere i den latvisk cupen: 7**
:: 1998, 1999, 2003, 2004, 2005, 2012, 2015, 2016

***Supercupmestere i den latvisk cupen: 6**
:: 2003, 2004, 2005, 2007, 2011, 2013, 2017

## Sesonger

## Referanser
Eiichiro Oda

**Eiichiro Oda** (尾田 栄一郎) (født 1. januar 1975 i Kumamoto) er en japansk mangaartist, best kjent for tegneserien One Piece.

## Referanser


## Eksterne lenker
* 
* 
*
Pirterminalen

**Pirterminalen** er betegnelsen på bygningen i forbindelse med cruiseskiphavnen og hurtigbåthavnen i Trondheim. Fosen Trafikklag har hurtigbåter til Vanvikan, Brekstad, Sistranda og Kristiansund herifra.

I nærheten finnes også Pirbadet et kommunalt rekreasjonsanlegg for badende og Pirsenteret, en industripark med mange teknologibedrifter og den private Handelshøgskolen BI.

Terminalen ligger ca. ti minutters gangavstand fra Trondheim sentralstasjon, og er godt forbundet med resten av byen med buss. Det er også planlagt utvidelse av trikkelinjen til Gråkallbanen hit.

## Eksterne lenker
*
Virtual Sailor

***Virtual Sailor*** er et videospill laget av utvikleren Ilan Papini. Dette er et spill der man kan seile mange forskjellige båter og skip.
Disse blir laget av add on-utviklere som  og kan installeres i spillet.
Virtual Sailor har blitt utviklet over lang tid og ble påbegynt i midten av 1998, og siden da har om lag 12 versjoner blitt lansert. Den siste versjonen heter Virtual Sailor 7 og kom ut i 2007.

## Innhold
I spillet kan man blant annet:

* seile i omgivelser som består av land og sjø der landet er basert på virkelige geografiske data.
* stille inn vær og sjøforhold, blant annet strøm, vind, bølgehøyde, tidevann med mer.
* benytte en rekke enkle navigasjonsinstrumenter som magnetisk kompass, GPS, ekkolodd, radar med mer.
* benytte undervannsfartøyer, store cruiseskip, seilbåter eller hvilket som helst fartøy som går på vann.
* seile sin egen sjø og selv bestemme hvor man vil seile og hvilket fartøy du vil benytte.
* seile etter kart etter egen oppsatt kurs og rute.

Ved siden av dette kan man også lage dine egne add-ons, eksempelvis ved å benytte programmer som Google Sketchup, 3DS Max, Gmax eller andre programmer som du kan benytte til å lage datagrafikk.

## Add-ons

Add-ons er båter, landområder/omgivelser og også sjødyr som kan installeres i spillet.
Disse er stort sett gratis, men noen koster penger. Det finnes noen norske add on-utviklere. De pleier å poste sine prosjekter på skipsfarts-forum.net.

## Systemkrav
For å spille Virtual Sailor må systemet oppfylle følgende krav:

* Pentium 3 800&nbsp;MHz og 256 MB minne.
* Skjermkort som støtter DirectX 9.0 og som har 32 MB videominne.
* Windows 2000, XP, Vista.
* DirectX 9.0 installert.

For add-ons kan systemkravet være betydelig høyere.

## Se også
* Ship Simulator 2008

## Eksterne lenker
* Virtual Sailor offisielle hjemmeside
* Virtual Sailor Library (VSLibrary)
* Virtual Sailor.net 
* Skips Simulator.net
* Norsk Skipsfarts Forum med norskutviklede add ons
Live! The Ike & Tina Turner Show

***Live! The Ike & Tina Turner Show*** er det 2. konsertalbumet til Ike & Tina Turner som ble gitt ut i 1965. Albumet kom på 8.-plass på R&B-lista og 126.-plass på Pop-lista. Albumet ble spilt inn i The Skyliner Ballroom i Fort Worth og Lovall's Ballroom i Dallas i Texas i USA.

## Sporliste

**Side 1:**

# «Finger Poppin'» (Ike Turner) – 2.34
# «Down in the Valley» (Bert Berns og Solomon Bruke) – 2.43
# «Good Times» (Sam Cooke) – 2.52
# «You Are My Sunshine» (Jimmie Davis og Charles Mitchell) – 3-16
# «Having A Good Time» (Smokey McAllister) – 2.54
# «Twist and Shout» (Phil Medley og Bert Russell) – 2.52
'
**Side 2:**

# «Something's Got a Hold on Me» (Pearl Woods, Etta James og Leroy Kirkland) – 3.43
# «I Know (You Don't Want Me No More)» (Barbara George) – 3.21
# «Tight Pants» (Higginbotham) – 3.08
# «My Man, He's a Lovin' Man» (Bennett og Matthews) – 3.09
# «I Can't Stop Loving You» (Don Gibson) – 3.39
# «To Tell The Truth» (Lowman Pauling) – 2.43

## Referanser


## Eksterne lenker
*
The Ike & Tina Turner Show – Vol. II

***The Ike & Tina Turner Show – Vol. II*** er det 3. konsertalbumet til Ike & Tina Turner som ble gitt ut i 1965. Albumet ble spilt inn i The Skyliner Ballroom i Fort Worth i Texas og Lovall's Ballroom i Dallas i Texas.

## Sporliste

**Side 1:**

# «Shake A Tail Feather» (Otha Hayes, Verlie Rice og Andre Williams) - 3.03
# «You Must Believe Me» - 2.55
# «Ooh Poo Pah Doo» (Jesse Hill) - 3.25
# «Early In The Morning» - 2.15
# «All I Could Do Was Cry» (Berry Gordy, Gwen Gordy og Billy Davis) - 5.30

**Side 2:**

# «Somebody Needs You» (Frank Wilson) - 2.35
# «Keep on a Pushin'» (Curtis Mayfield) - 2.33
# «It's All Over» - 3.15
# «You're No Good» (Clint Ballard, Jr.) - 2.55
# «A Fool for You» (Ray Charles) - 5.15

## Referanser


## Eksterne lenker
*
St. Olavs gate (Trondheim)

:*Se [[St. Olavs gate|pekerside]] for flere forekomster av St. Olavs gate.*

**St. Olavs gate** er en gate i Midtbyen i Trondheim sentrum. Gaten går fra Kongens gate i sør til Sandgata i nord og ligger parallelt mellom Tordenskiolds gate i vest og Prinsens gate i øst. Veitene Tyrkrisveita, Holstveita, Lilleplassveita og gaten Dronningens gate krysser gaten. Postnummer for gaten er 7012. 

## Historie
St. Olavs gate ble anlagt etter bybrannen i 1842 og fikk stor bredde for å kunne fungere som branngate for å forhindre tilsvarende bybranner. Ved nordenden av gaten nord for Sandgata ligger St. Olavs gates allmenning. Fra denne allmenningen gikk det i perioden 1882 til 1920 en bro over Vestre kanalhavn som førte til jernbanestasjonen på Brattøra og som gikk under navnet St. Olafs bro.  

I St. Olavs gate ligger stoppestedet for Gråkallbanen som ligger nærmest sentrum og Torvet. Tidligere var det et vendespor for trikken i gaten, men trikkelinjen ble siden gjort om til en vendesløyfe gjennom Dronningens gate og Tordenskiolds gate. Odd Reitans første butikk AS Sjokkpris lå fra 1972 på hjørnet av St. Olavs gate 2 og Lilleplassveita. Denne gikk siden under navnet Rema 600, som var en forløper til Rema 1000.

## Bildegalleri

Blikkmartnan i St. Olavs gate (4073973233).jpg|Blikkmartnan i St. Olavs gate (ukjent årstall)
St. Olavs gate 2 - REMA 600 (1980) (24392776970).jpg|Rema 600 ved hjørnet St. Olavs gate 2 og Lilleplassveita (1980)
Tordenskjolds gate og St. Olavs gate Trondheim 01.jpg|Flyfoto med Tordenskiolds gate til venstre og St. Olavs gate til høyre (2010)
Trondheim Tram93 2018 back.JPG|Trikkestoppet i St. Olavs gate (2018)


## Se også
* St. Olavs gate holdeplass

## Litteratur
*
*
River Deep – Mountain High (album)

***River Deep – Mountain High*** er det 8. studioalbumet til Ike & Tina Turner som ble gitt ut i 1966. Albumet kom på 16.-plass i Australia, 27.-plass i Storbritannia, 28.-plass på R&B-lista og 102.-plass på Pop-lista.

## Sporliste

### 1966

**Side 1:**

# «River Deep – Mountain High» (Phil Spector, Jeff Barry og Ellie Greenwich) – 3:37
# «I Idolize You» (Ike Turner) – 3:43
# «A Love Like Yours (Don't Come Knocking Everyday)» (Lamont Dozier, Brian Holland og Eddie Holland) – 3:02
# «A Fool in Love» (Ike Turner) – 3:09
# «Make 'Em Wait» (Ike Turner) – 2:15
# «Hold On Baby» (Phil Spector, Jeff Barry og Ellie Greenwich) – 2:55

**Side 2:**

# «Save the Last Dance for Me» (Doc Pomus og Mort Shuman) – 2:57
# «Oh Baby! (Things Ain’t What They Used To Be)» (Kent Harris) – 2:42
# «Every Day I Have to Cry» (Arthur Alexander) – 2:33
# «Such A Fool For You» (Ike Turner) – 2:43
# «It's Gonna Work Out Fine» (Rose Marie McKoy og Sylvia McKinney) – 3:06
# «You're So Fine» (Lance Finney, Robert West og Willie Schofield) - 2.20

### 1969

**Side 1:**

# «River Deep – Mountain High» (Phil Spector, Jeff Barry og Ellie Greenwich) – 3:37
# «I Idolize You» (Ike Turner) – 3:43
# «A Love Like Yours (Don't Come Knocking Everyday)» (Lamont Dozier, Brian Holland og Eddie Holland) – 3:02
# «A Fool in Love» (Ike Turner) – 3:09
# «Make 'Em Wait» (Ike Turner) – 2:15
# «Hold On Baby» (Phil Spector, Jeff Barry og Ellie Greenwich) – 2:55

**Side 2:**

# «I'll Never Need More Than This» (Phil Spector, Jeff Barry og Ellie Greenwich) – 3:29
# «Save the Last Dance for Me» (Doc Pomus og Mort Shuman) – 2:57
# «Oh Baby! (Things Ain’t What They Used To Be)» (Kent Harris) – 2:42
# «Every Day I Have to Cry» (Arthur Alexander) – 2:33
# «Such A Fool For You» (Ike Turner) – 2:43
# «It's Gonna Work Out Fine» (Rose Marie McKoy og Sylvia McKinney) – 3:06

## Referanser


## Eksterne lenker
*
S-Club

**S-Club** også kjent som **S-Club 7** var en britisk popgruppe dannet av tidligere Spice Girls manager Simon Fuller. Gruppen bestod av Tina Barrett, Paul Cattermole, Jon Lee, Bradley McIntosh, Jo O'Meara, Hannah Spearritt, og Rachel Stevens. Gruppen fikk sin berømmelse gjennom å spille i sitt eget TV-program, Miami 7, som gikk på BBC i 1999. 

## Diskografi
**S Club* (1999)
**7* (2000)
**Sunshine* (2001)
**Seeing Double* (2002)
**Don't Stop Movin*' (2002)
**Best: The Greatest Hits of S Club 7* (2003)

## Eksterne lenker
* 
* 
*
VM i kunstløp 1937

**VM i kunstløp 1937**. Verdensmesterskapet i kunstløp for menn ble arrangert i Wien i Østerrike 12. og 13. februar og for kvinner og par i London i Storbritannia 1. og 2. mars 1937.

Felix Kaspar fra Østerrike ble verdensmester for menn og britiske Cecilia Colledge for kvinner. Maxi Herber og Ernst Baier fra Tyskland ble verdensmester i parløp.

## Medaljer

## Resultat
### Menn

### Kvinner

### Par
Krystallisering

**Krystallisering** er navnet på den prosessen der et stoff danner en fast ordnet repeterende gitterstruktur mellom flere molekyler, eller atomer (hvis det dreier seg om et grunnstoff i atomær tilstand). Dette skjer når et stoff går over fra gass eller væske til fast form, eller blir utfelt fra en saltløsning. Vanligvis vil molekylene danne en ordnet gitterstruktur, men hvis avkjølingen skjer for raskt eller stoffet er i kontakt med et annet stoff som hindrer  krystalliseringsprosessen, vil stoffet størkne uten at det er blitt dannet en indre krystallstruktur. Stoffer uten krystallstruktur betegnes som amorfe. Glass er et av de amorfe stoffene vi ser mest til.

I materialteknologien er krystallisering en viktig prosess som kan reguleres for å påvirke ulike stoffers egenskaper. For eksempel er krystallisering en vesentlig del av prosessen innenfor flere teknologier for produksjon av solceller. De norske solenergiselskapene Elkem Solar og Norsun produserer krystallinske komponenter (wafere) til solcellepaneler. For at de ferdige solcellene skal få en god ytelsesevne må de la krystalliseringsprosessen gå riktig for seg.

## Se også
*Krystallografi
Veit

**Veit** (norrønt *veit*, av *veita*, «lede vann i grøft») betyr egentlig «grøft» eller «renne», men brukes ofte som navn eller del av navn på bakgater og smug (smau). 

En veit var sammen med *stræti* (= strede, jfr engelsk *street*) og «allmenning» en type gate i norske middelalderbyer. *Stræti* var langgater som gikk parallelt med sjølinjen, med tverrgående forbindelser fra gaten til sjøen. De tverrgående forbindelsene var enten brede allmenninger eller smale veiter eller smug. Ifølge Magnus Lagabøtes bylov fra 1276 skulle *stræti* minst ha en bredde på 12 alen (5,69 m), allmenningene 8 alen (3,79 m) liksom landeveiene, og veitene 3 alen (1,42 m). «Dråpefall» var takdryppet fra eiendommene som viste hvor grensen gikk mellom eiendommene.

## Veiter i Trondheim

I Trondheim finnes det flere veiter, hvor flesteparten av disse befinner seg i Midtbyen, men delvis også ved Bakklandet og Ila henholdsvis øst og vest for sentrum. Flere av disse har sin opprinnelse fra middelalderen, men enkelte er også et resultat av for eksempel reguleringsplaner etter bybranner.

## Referanser


## Litteratur
*
*

## Eksterne lenker
* Kart, veiter i Trondhjem
Andrew Morgan

**Andrew Morgan** (født 1942 i Somerset i England) er en regissør.

Morgan ble utdannet ved RADA og jobbet på Theatre Royal i York. Han ble deretter ansatt i BBC hvor han jobbet seg opp til produksjonsassistent. I 1970-årene tok han BBCs regissørkurs og noen av de første seriene han jobbet med var *[[Softly, Softly]]* og *[[Secret Army]]*. I 1980-årene regisserte han flere episoder av blant annet *[[King's Royal]]*, *[[One by One (TV-serie)|One by One]]* og *[[Knights of God]]*. I 1987 ble han tilbudt å regissere den fire episoder lange historien *[[Time and the Rani]]* for TV-serien *[[Doctor Who]]*. Han deltok da i utvelgelsen av Sylvester McCoy som den sjuende skuespilleren til å spille hovedrollen i serien. Året etter regisserte han også historien *[[Remembrance of the Daleks]]* for samme serie.

Morgan startet deretter et produksjonsselskap med Julian Fellowes og de laget serien *[[Little Sir Nicholas]]*, som ble vist i 1990. I 1990-årene regisserte Morgan blant annet episoder av *[[Casualty]]*, *[[EastEnders]]* og *[[Knight School]]*. Han har også jobbet en del i Luxemburg og Tyskland. I 2000-årene har Morgan jobbet på *[[Urban Gothic]]* og han har regissert flere episoder av *[[Med hjartet på rette staden]]*.

## Referanser


## Eksterne lenker
*
Shane Doan

**Shane Albert Doan** (født 10. oktober 1976 i Halkirk, Alberta) er en canadisk ishockey forward for Phoenix Coyotes i National Hockey League. Han er også lagkaptein. Doan er også fetter til Carey Price, keeper for Montreal Canadiens.

## Karrière
Doan ble drafted av Winnipeg Jets i første runde og syvende over alle i NHL Entry Draft 1995. Han ble Jets' siste første-rundevalg før flytten til Phoenix.

Doan har spilt alle av sine 12 NHL sesonger med Winnipeg Jets/Phoenix Coyotes, som rekordlenge for en spiller som er aktiv, og er den siste spilleren i Coyote som har spilt for Jets'.

Doan spilte ikke imponerende i sine første fire sesonger, men i 1999-2000-sesongen tok karrieren hans av. Han skåret 26 mål (den første av 6 25+ år for Doan). Doan har skåret minst 20 mål i 8 etterfølgende sesonger (2000–2008).

Hans beste sesong var 2007-08 da han vant den interne poengligaen i skåringer (28), assists (50), og poeng (78). Den sesongen oppnådde han karrierebeste i assists og poeng. Hans karrierebeste for mål var i 2005-06-sesongen (30). Han ble valgt til å spille sin første  **All-Star game** i 2004.

Doan ble tatt ut til å spille for Team Canada under de olympiske vinterleker i 2006 og ble valgt til kaptein på Canadas VM-lag i 2007.

Den 14. februar 2007 signerte Doan en $22.75-millioner, femårskontrakt med Phoenix Coyotes.

## Statistikk

## Referanser


## Eksterne lenker
*
One by One

**One by One** kan være:

**[[One by One (album)]]*, et album fra 2002 av Foo Fighters
**[[One by One (TV-serie)]]*, britisk TV-serie
Gauthier de Tessières

**Gauthier de Tessières** (født 9. november 1981 i Clermont-Ferrand) er en fransk alpinist.

Han tok bronse i super-G under junior-VM 2001 i Verbier. Han debuterte i verdenscupen i desember 2001. Lenge var en 15.-plass i storslalåm fra desember 2004 hans beste plassering, noe han kraftig forbedret 13. desember 2008, da han tok tredjeplassen i storslalåmrennet i Val-d’Isère. Etter førsteomgangen lå han helt nede på 30.-plass, men med beste tid i finaleomgangens kjørte han seg opp 27 plasser.

I 2005 deltok Tessières i sitt første verdensmesterskap, men kjørte ut i storslalåm. Under OL 2006 i Torino kom han på 39.-plass i super-G.

## Eksterne lenker
*
One by One (TV-serie)

***One By One*** er en britisk dramaserie laget og vist på BBC fra 1984 til 1987. Serien handler om den virkelige veterinæren David Taylor (kalt Donald Turner i serien) og hans arbeid med å pleie eksotiske dyr på dyrehager i Storbritannia fra 1950- til 1970-årene. Hver sesong foregikk i et tiår. Serien ble innspilt ved Dudley Zoo, Chester Zoo og Knowsley Safari Park. Det ble totalt produsert 32 episoder. Serien ble skapt av Anthony Read.

Rob Heyland spilte Turner. De andre rollene ble spilt av James Ellis, Sonia Graham, Peter Gilmore, Heather James, Catherine Schell, Peter Jeffrey, Andrew Robertson og Christina Nagy.  

## Referanser


## Eksterne lenker
*
Deep Sky Exploration

**Deep Sky Exploration** (DSE) er en astronomiforening med tilholdssted i Vestfold. Den ble etablert 1. mai 1978. Foreningen er åpen for alle med interesse for astronomi og romfart.

DSE har et bredt medlemstilbud med eget medlemsblad, Astro Rapport. I tillegg har foreningen eget observatorium som er tilgjengelig for medlemmer og gruppebesøk. Foreningen holder jevnlige møter med aktuelle foredrag.

## Eksterne lenker
*
FA-cupen 1871/72

**FA-cupen 1871/72** var den første sesongen av FA-cupen, verdens eldste fotballturnering, og den første organiserte. 15 klubber var med, men tre lag trakk seg uten å ha spilt en eneste kamp.

Finalen ble spilt 16. mars 1872 på Kennington Oval i London mellom Wanderers FC og Royal Engineers AFC. Wanderers vant 1&ndash;0.

## Rundene

### Første runde

### Andre runde

#### Omkamp

### Tredje runde

### Semifinaler

#### Omkamper

### Finale

## Referanser
Liste over ordførere i Våle

**Liste over ordførere i Våle** viser navn, parti og funksjonsperiode for ordførere i Våle kommune fra innføringen av formannskapslovene i 1837 til sammenslåingen med Ramnes til Re kommune i 2002.

## Se også

* Liste over ordførere i Re 2002&ndash;

## Kilder
* 
*
Wienerwald

**Wienerwald** er en lavereliggende, skogkledd del av Alpene, med beliggenhet i de østlige delene av Niederösterreich og Wien. Wienerwald dekker et over 1&nbsp;000 km² stort område, og inkluderer den nordligste delen av Alpene. Wienerwald er definert som det åslendte landskapet mellom elvene Triesting, Gölsen, Traisen og Donau, og er et mye brukt friluftsområde for innbyggere i og rundt Wien.

Wienerwald ligger på grensen mellom Mostviertel og Industrieviertel, to av fire områder i Nedre Østerrike, og strekker seg langt inn i Wien.

Fjellkjeden Wienerwald er en videreføring av Øst-Alpene til Karpatene, og bare Donau og noen tektoniske forkastninger i nærheten av Wien skiller disse. Den er den nordlige delen av sandstein-sonen i Alpene, mens den sørlige delen er en del av De nordlige kalkalper. Skogen i nord består hovedsakelig av bøk, eik og agnbøk, mens en i sør har mere gran og furu. I de sørlige områdene finner vi også naturparken Föhrenberge.

Det høyeste punktet i Wienerwald er Schöpfl, med sine 893 meter over havet, hvor vi også finner Leopold Figl-observatoriet. Selv om Wienerwald er et vernet naturområde, er det truet av urban utbygging.

Naturparken Sandstein-Wienerwald ligger i nærheten av Purkersdorf, om lag 20 km vest for Wien.

Wienerwald har hatt bosetninger siden 700-tallet. Slavere slo seg ned her etter folkevandringstiden, og har gitt navn til landsbyer som Döbling, Liesing og Gablitz. Wienerwald var et populært jaktområde for kongelige fra Wien, og var fra 1500-tallet også et viktig skogbruksområde. Fra 1840 av førte den industrielle utviklingen til økt bosetning i området. I 1870 forelå det planer om å hugge ned hele skogen, noe som førte til omfattende offentlig motstand, med Josef Schöffel som sentral aktør. I 1987 signerte guvernørene i Wien, Niederösterreich og Burgenland en erklæring for verning av skogen i området.

## Eksterne lenker
*
Leopold I av Østerrike

**Leopold I** (også Luitpold eller Liutpold; født omkring 940, død 10. juli 994) var den første markgreven av Markgrevskapet Østerrike fra huset Babenberg. Leopold var greve i det bayerske Donau-området, og hans navn forekommer første gang i et dokument fra 960, hvor han beskrives som en trofast støtte for keiser Otto den store.

Etter Henrik II av Bayerns motstand mot Otto II i 976, blir han utnevnt til «markgreve i øst». Han regjerte sannsynligvis fra Pöchlarn, men det kan ikke utelukkes at han regjerte fra Melk, hvor hans etterfølgere hadde sete. Territoriet, som opprinnelig dekket det nåværende Wachau, ble utvidet mot øst til Wienerwald. Leopold døde i Würzburg.

## Referanser
Lars Skrøvseth

**Lars Skrøvseth** (født 26. juni 1961) er administrerende direktør i taxiselskapet Trøndertaxi.

## Eksterne lenker
* 1500 biler i taxi-allianse (Adresseavisen 29.10.2007)
Ruslan Ausjev

**Ruslan Sultanovitsj Ausjev** (russisk: Руслан Султанович Аушев; født 29. oktober 1954 i Volodarskoje i Kasakhstan) er en russisk general og politiker. Han var president i republikken Ingusjetia fra 1993 til 2001.

## Eksterne lenker
* 
* «Angrer på alt i Afghanistan», intervju med Ruslan Ausjev i ''Aftenposten''
Frøyland og Orstad kirke

**Frøyland og Orstad kirke** ligger på tettstedet Orstad i Klepp kommune, nær grensen til Time kommune, og tettstedet Kvernaland, i Rogaland. Kirken ble vigslet 14. desember 2008 og har plass til 618 mennesker. Kirken er den første i Den norske kirke som har en menighet som strekker seg over to kommuner, og den første kirken i Den norske kirke med dåpsbasseng. Kirken er bygd i en svak amfiform, noe som gjør oversikten bra fra hele kirkerommet. 

Vinteren 2006 startet gravingen til det nye kirkebygget og byggingen tok 2 år. Utgiftene til byggingen av kirken ble delt likt mellom Klepp og Time kommuner, hver av dem betalte 21 millioner. I tillegg ble det samlet inn rundt 10 millioner kroner, og det ble lagt ned dugnadsarbeid for omtrent samme sum. Tilsammen kom kirken på 62,5 millioner kroner.

## Kunst
Altertavlen er lagd av Per Odd Aarrestad. I våpenhuset er det kunst av Tor Lindrupsen. Et kapell er dekorert av Reidun Rugland. 

## Referanser


## Kilder
* *[[Vårt land]]*, 15. desember 2008, s. 12-13.

## Eksterne lenker
* 
* Menighetens egne sider om kirken.
* ''Jæren har fått sin «katedral»'' Reportasje i Stavanger Aftenblad i forbindelse med vigslingen.
Trøndertaxi

**Trøndertaxi** er et drosjeselskap i Trøndelag, med hovedkontor i Trondheim. Det er byens største drosjeselskap, med over 300 drosjeløyver. Selskapet har røtter tilbake til hestedrosjene i Trondheim på 1800-tallet. 

Administrerande direktør i selskapet er Hege Dahle fra 1. mai 2012. Hun tok over etter Lars Skrøvseth.

## Eksterne lenker
* Trøndertaxis hjemmeside
Joseph Fontenrose

**Joseph Eddy Fontenrose** (1903–1986) var en amerikansk forsker av klassiske emner. Han var særlig interessert i gresk religion og mytologi. Han var også ekspert på den amerikanske forfatteren og nobelprisvinneren John Steinbeck, og Fontenrose skrev blant annet om mytologiske emner i Steinbecks verker.

Fontenrose var fra Sutter Creek, California. Det meste av hans akademiske karriere ble tilbrakt ved Universitetet i California, Berkeley hvor han tok eksamen i statsvitenskap i 1925 og holdt deretter en stilling som instruktør fra 1937. Ivan Linforth holdt en tidlig innflytelse på ham. Han ble gjort til professor i 1955, satt i styret for det klassiske departementet og ble til slutt professor emeritus.

Politisk sett var han kjent for å være sosialist. Han ga offentlig støtte tidlig på 1960-tallet til Bevegelsen for ytringsfrihet og Unge menneskers sosialistforening (YPSL). Han viste senere en mer konservativ side i forhold til studentaktiviteter som berørte undervisning.

I en bokutgivelse i 1966 gikk han til et hardt angrep på myte-ritual-teorien, eller Cambridge-ritualistene som de også ble kalt, og angrep meningene til spesielt lord Raglan og Stanley Edgar Hyman.

## Utvalgte verker
* *Python; a study of Delphic myth and its origins* (1959)
* *John Steinbeck; an introduction and interpretation* (1963)
* *The Ritual Theory of Myth* (1966)
* *The Delphic Oracle: Its Responses and Operations* (1978)
* *Orion: The Myth of the Hunter and the Huntress* (1981)
* *Steinbeck's Unhappy Valley. A Study of The Pastures of Heaven* (1981)
* *Classics at Berkeley, The First Century (1869–1970)* (1982)
* *Didyma. Apollo's Oracle, Cult and Companions* (1988)

## Referanser
Christoffer Svae

**Christoffer Svae** (født 1982) er en  norsk tidligere curlingspiller. Han spiller for Snarøen Curling Club. Han var med på Norges lag som ble verdensmester under VM i 2014 i Beijing.

Svae fikk plass på landslaget i 2007, under ledelse av skip Thomas Ulsrud, etter å ha vært reserve under VM i 2006. I 2007 var han med og vant EM-sølv, noe han gjentok i 2008. Han var også med og vant bronse under VM i 2007, 2008 og 2009. Han spilte på det norske laget som tok sølv under OL i Vancouver, etter å ha tapt finalen mot Canada. Svae var mannen som plukket ut «klovnebuksene» som det norske laget spilte med under OL i Vancouver. Han var med på Norges lag som vant EM-gull i 2010 og 2011.

Under OL i Milano-Cortina var Svae NRKs ekspertkommentator i curling.

Svae er barnebarn av Carl Otto Svae som deltok i seiling for Norge under sommer-OL 1956 og sommer-OL 1960.

## Referanser


## Eksterne lenker
* 
* ''Curlingguttas klovnebukser'', Curling.no
Norgestaxi

**Norgestaxi** er et norsk drosjeselskap med avdelinger i Oslo, Bergen, Trondheim, Stavanger, Ålesund, Kongsberg og Drammen. Selskapet ble stiftet i 1997 og var et datterselskap av Norgesbuss inntil 2000. Norgestaxi har hovedkontor i Oslo på Helsfyr og inngår i Cabonline Group, som er et nordisk taxiselskap med over 5 700 biler i Sverige, Norge, Finland og Danmark. Innen Cabonline finnes blant annet merkene TaxiKurir, TOPCAB, Kovanen, Taxi Skåne, Taxi Väst, Umeå Taxi, Sverigetaxi og Taxi 4x27. I Norge omsetter selskapet over 800 millioner kroner, og har en bilflåte på nærmere 700 kjøretøy og 1000 sjåfører.

## Referanser


## Eksterne lenker
*
Den Norske Krigsforsikring for Skib

**Den Norske Krigsforsikring for Skib, Gjensidig Forening** (forkortet **DNK**) er en norsk gjensidig skipsassuranseforening i Oslo, eid av den norske rederinæringen i fellesskap. DNK assurerer norske skip og borerigger for krigsrisiko over hele verden, og har dessuten beredskapsoppgaver for skipsfarten. På dette feltet er foreningen blant de største i verden.

Forgjengeren Krigsforsikringen for norske Skib ble opprettet i 1914 ved inngangen til første verdenskrig, men oppløst i 1923. Imidlertid innså shippingnæringen etterhvert at oppløsningen var et feilgrep, tatt i betraktning at den politiske spenningen i verden økte. Den 30. oktober 1935 ble derfor Den Norske Krigsforsikring for Skib stiftet. Skipene som inngikk i Nortraship under andre verdenskrig var assurert i DNK.

I 2012 hadde DNK 455 medlemmer; disse medlemmene disponerte til sammen 3011 skip og borerigger som var forsikret for 209 mrd amerikanske dollar. Forsikringsvilkårene revideres jevnlig og var tidligere nedfelt i Norsk sjøforsikringsplan. I 2013 ble Norsk sjøforsikringsplan avløst av Nordisk sjøforsikringsplan. Den nordiske sjøforsikringsplanen ble konstruert etter modell av den norske sjøforsikringsplanen av 1996, slik den forelå etter den seneste revisjonen i 2010. Det angis områder hvor forsikringen ikke dekker risikoen, og områder hvor det er nødvendig å tegne tilleggspremie. I 2019 ble den nordiske sjøforsikringsplanen av 2013 revidert.

Foreningens styreleder i 2009 var Per-Oscar Lund fra selskapet First Olsen AS i Oslo. I 2020 er Mons Aase fra DOF ASA styreleder i DNK. Svein A. Ringbakken overtok i 2011 som administrerende direktør etter Bjørn Eidem. Ringbakken er per 2020 fremdeles administrerende direktør. 

Den Norske Krigsforsikring for Skib assurerer skip og rigger i amerikanske dollar, og plasserer følgelig også assuransemidlene i aksjer, obligasjoner og andre verdipapirer i dollar.

## Referanser


## Litteratur

Atle Thowsen: *Den Norske Krigsforsikring for Skib – Gjensidig Forening: 1935–1985.* Bind 1 (Bergen, 1988)

## Eksterne lenker
* DNK – offisiell hjemmeside
Avarermarken

**Avarermarken** var en grensemark beliggende i det nåværende Niederösterreich i Østerrike. Den frankiske kongen Karl den store grunnla omkring 800 denne såkalte Avarermark, som skulle fungere som en grense og beskytte mot de i Pannonia og Sentral-Europa herskende avarer. Disse trengte fra omkring år 560 inn i Europa fra Sentral-Asia, og truet så sent som fra midten av det 8. århundre i økt omfang frankernes interesser i strategisk betydningsfulle regioner i Sentral-Europa.

Karl den store etablerte denne grensemarken som markgrevskap, hvis lensbærer (greven) fikk særlige militære beføyelser, med retten til å kreve inn særlige skatter deretter. I det 9. århundre besto det i tillegg til marken ved Donau (Marchia Orientalis) også en mark i Kärnten (Karantania), som også omfattet områder i det nåværende Slovenia.
Northern Iron

**Northern Iron Ltd** er et australsk selskap med hovedkontor i Perth. Selskapet eier Sydvaranger Gruve AS i Sør-Varanger kommune i Finnmark. Sydvaranger Gruve AS skal etter planen begynner å produsere jernmalm (magnetitt) i slutten av 2009.

## Eksterne lenker
* Selskapets nettsted
* Nettsted for Sydvaranger Gruve AS
Mone Gjesteby

**Mone Gjesteby** er en norsk tidligere fotballspiller.

Hun har spilt hele sin aktive seniorkarriere for Røa, etter at hun begynte på Koll idrettslag. Gjesteby spiller stort sett venstreback, men brukes overalt i forsvar, og av og til på midtbanen. Hun er en av fem spillere som har spilt for dynamittjentene i samtlige av lagets år i Toppserien (de andre fire er Kristine Edner Wæhler, Siri Nordby, Karin Bredland og Hedda Strand Gardsjord – Solveig Haaland begynte i 2002). Enda Gjesteby har vært med Røa lenge, har hun bare scoret ett mål i serien – mot Byåsen i 2002. Mone Gjesteby la opp etter 2008-sesongen, da hun vant The Double. I cupfinalen var hun involvert i Team Strømmens utlikning til 1-1, da hun ble dyttet overende av Ella Masar. Målet ble likevel godkjent, noe som førte til at kampen endret karakter til en mer aggressiv stil.

Av utdannelse er Mone Gjesteby jurist.

## Meritter
**Med Røa:**
* Seriemsester 2004, 2007 og 2008
* Cupgull 2004, 2006 og 2008

## Referanser
Karantania

**Karantania** er en historisk region i det nåværende Østerrike, som dekkes av delstatene Kärnten og Steiermark, samt det nordlige Slovenia. Det var et slavisk fyrstedømme som oppsto på andre halvdel av 600-tallet og forløperen til mark- eller grenseområdet Karantania som opprettet innenfor Frankerriket i 889.

## Opphavet til navnet
Navnet Karantania er av før-slavisk opprinnelse. Paulus Diaconus omtaler «slavere i Carnuntum som feilaktig kalt for Carantanum» (*Carnuntum, quod corrupte vocitant Carantanum*).

En annen mulig etymologi er at det kan ha blitt formet fra en toponymisk basert *carant-* som er til sist avledet fra en før-indoeuropeisk rotord **karra* i betydningen «fjell, berg», eller det er av keltisk opprinnelse og avledet fra **karantos* i betydningen «venn, alliert». Dets slovenske navn, **korǫtanъ*, var overtatt fra det latinske **carantanum*. Toponymet *Carinthia* (slovensk: Koroška 

## Eksterne lenker
*
No Remorse

***No Remorse*** er et samlealbum fra heavy metal-bandet Motörhead.

Albumet ble utgitt i 1984 og er et sammendrag av årene hvor bandet hadde kontrakt med Bronze Records og den siste utgivelsen på plateselskapet. I tillegg var fire originale låter med, fremført av bandets nye besetning: Lemmy Kilmister, Phil Campbell, Würzel og Pete Gill. «Killed by Death» ble gitt ut på singel og nådde 51.-plass i Storbritannia. De andre premierene var «Snaggletooth», «Steal Your Face» og «Locomotive». Foruten materiale som hadde vært med på album, var noen B-sider fra singler inkludert, og to låter fra en EP Motörhead gjorde sammen med Bronze-kollegaene Girlschool i 1981, *[[St. Valentine’s Day Massacre]]*: Johnny Kidd & the Pirates-coveren «Please Don't Touch» og «Emergency».

## Sporliste
;Side 1
# «Ace of Spades» (Eddie Clarke, Lemmy Kilmister, Phil Taylor) – 2:48
# «Motörhead» (Kilmister) – 3:37
# «Jailbait» (Clarke, Kilmister, Taylor) – 3:33
# «Stay Clean» (Clarke, Kilmister, Taylor) – 2:42
# «Too Late, Too Late» (Clarke, Kilmister, Taylor) – 3:26
# «Killed by Death» (Michael Burston, Phil Campbell, Pete Gill, Kilmister) – 4:42

;Side 2
# «Bomber» (Clarke, Kilmister, Taylor) – 3:43
# «Iron Fist» (Clarke, Kilmister, Taylor) – 2:54
# «Shine» (Kilmister, Brian Robertson, Taylor) – 3:11
# «Dancing on Your Grave» (Kilmister, Robertson, Taylor) – 4:30
# «Metropolis» (Clarke, Kilmister, Taylor) – 3:37
# «Snaggletooth» (Burston, Campbell, Gill, Kilmister) – 3:51

;Side 3
# «Overkill» (Clarke, Kilmister, Taylor) – 5:15
# «Please Don't Touch» (Johnny Kidd, Guy Robinson) – 2:49 – med Girlschool
# «Stone Dead Forever» (Clarke, Kilmister, Taylor) – 4:54
# «Like a Nightmare» (Clarke, Kilmister, Taylor) – 4:28
# «Emergency» (Denise Dufort, Kelly Johnson, Kim McAuliffe, Enid Williams) – 3:00 – med Denise Dufort fra Girlschool
# «Steal Your Face» (Burston, Campbell, Gill, Kilmister) – 4:31

;Side 4
# «Louie, Louie» (Richard Berry) – 2:55
# «No Class» (Clarke, Kilmister, Taylor) – 2:41
# «Iron Horse/Born to Lose» (Mick Brown, Guy Lawrence, Taylor) – 3:48
# «(We Are) The Road Crew» (Clarke, Kilmister, Taylor) – 3:12
# «Leaving Here» (Lamont Dozier, Brian Holland, Edward Holland) – 3:05
# «Locomotive» (Burston, Campbell, Gill, Kilmister) – 3:25

;CD-bonusspor
#«Under the Knife» (Burston, Campbell, Gill, Kilmister) – 3:50
# «Under the Knife» (Burston, Campbell, Gill, Kilmister) – 4:34
# «Masterplan» (Richie Stotts, Rod Swenson) – 2:55
# «No Class» (Clarke, Kilmister, Taylor) – 2:32 – med Wendy O. Williams
# «Stand by Your Man» (Billy Sherrill, Tammy Wynette) – 3:06 – med Wendy O. Williams

## Referanser


## Eksterne lenker
*
Open Clip Art Library

**Open Clip Art Library** (akronym OCAL) er et prosjekt som ta sikte på å skape en samling av fri vektorgrafikk og clip art.
Prosjektet ble startet tidleig i 2004 av Jon Phillips og Bryce Harrington for å samle design på flagg fra hele verden. Det gikk svært bra, og prosjektets mål ble utvidet til generisk clip art. Det inneholdt i oktober 2007 on 10 000 bilder fra mer enn 500 kunstnere, og tilbyr hele samlingen for gratis nedlastning. Alle bildene har blitt sluppet som public domain av opphavspersonene. Bildene er lagret som Scalable Vector Graphics (SVG) ofte med mindre versjoner i Portable Network Graphics (PNG) format.

For å kunne håndtere denne store mengden filer, har prosjektet tatt i bruk Creative Commons' ccHost software.

Noen Linux-distribusjoner, som Mandriva og Ubuntu kommer med mye av samlingen som svg, png, eller Open Office-filer- Disse distribusjonene baserer seg på en eldre versjon av ccHost, da det har vist seg umulig å trekke ut alle bildene fra den nyeste versjonen.

## Se også
* Inkscape

## Referanser


## Eksterne lenker
*
Hertugdømmet Østerrike

**Hertugdømmet Østerrike** (tysk: *Herzogtum Österreich*) var et middelaldersk riksfyrstedømme i Det tysk-romerske rike. Hertugdømmet ble grunnlagt i 1156 gjennom utstedelsen av *[[Privilegium Minus]]*, hvorgjennom Markgrevskapet Østerrike (*[[Østerrikes navn|Ostarrîchi]]*) ble skilt fra Bayern og opphøyet til eget hertugdømme. Etter at det regjerende hertugdynastiet Huset Babenberg døde ut tok den tyske kong Rudolf 1. over domenet som den første habsburgske monark i 1276. Deretter ble Østerrike et hjemland for dynastiet, og utgjorde kjernen av Habsburgmonarkiet. I 1453 ble erkehertugtittelen til de østerrikske monarkene, oppfunnet av Rudolf 4. i det forfalskede *[[Privilegium Maius]]* (1359), offisielt anerkjent av habsburgkeiseren Fredrik 3.

## Referanser


## Se også
* Privilegium Minus
Henrik II av Østerrike

**Heinrich II Jasomirgott**, født 1107, død 13. januar 1177 i Wien, var pfalzgreve ved Rhinen 1140–1141, markgreve av Ostarrîchi 1141-1156, hertug av Bayern 1143-1156 og hertug av Østerrike 1156-1177. Henrik II var av slekten Huset Babenberg.

Som sønn av markgreve Leopold III besatte han den etterfølgende posisjonen som pfalzgreve ved Rhinen, inntil han etter sin bror Leopold IVs overraskende død overtok tittelen som hertug av Bayern og markgreve av Østerrike, da Leopold IV døde barnløs. Han hadde sin residens i den daværende hovedstaden i Bayern, Regensburg.

I 1147 deltok han i det andre korstog som hertug av Bayern, noe som endte i en katastrofe 26. oktober 1147 ved elven Tembris i Anatolia. Kun få ryttere kunne redde seg ved hurtig flukt, blant dem Henrik II, og den unge rytteren Friedrich von Schwaben, som senere skulle bli tysk konge og keiser, kjent som Fredrik Barbarossa.

I forbindelse med den welf-staufiske konflikten hadde welferen Henrik den stolte fått trukket sitt hertugskap av Bayern tilbake av kong Konrad III i 1138, og dette ble deretter videregitt til Babenbergerne. Den nye Keiser Fredrik I forsøkte å komme til et forlik med welferne, og forlente i 1156 Bayern til Henrik den stoltes sønn Henrik Løve. Som erstatning til Babenbergerne kom det såkalte Privilegium Minus, gjennom hvilket Østerrike ble uavhengig fra Bayern som et selvstendig hertugdømme.

I motsetning til sin far, som for det meste regjerte fra Klosterneuburg, forfremmet han i 1145 Wien til sin residensby. Før den tid kunne Wien betraktes å overgå byer som Krems, Melk og Klosterneuburg, og opprettholdte fra da av sin status som landets hovedstad. I 1147 ble også Stefansdomen ferdigstilt som øyensynlig bevis for byens status og betydning. 

Fra 1. mai 1142 til 1143 var han gift med Gertrud av Sachsen, keiser Lothar IIIs eneste datter, og fra 1148 med Theodora Komnena, en niese av den byzantiske keiser Manuel I. Begge ekteskapene taler for den betydning Babenbergerne hadde i Sentral-Europa på den tiden.

Hans bror, Otto av Freising, var biskop av Freising og en betydelig historieskriver.

Tilnavnet *Jasomirgott* kom i det 13. århundre i formen *Jochsamergott*, betydningen er imidlertid uklar. Man antar at det kan komme av en fordreining av et arabisk ord og setter det i forbindelse med hans deltagelse i det andre korstog i 1147. En populær legende forteller at det kommer av ordene «Ja so mir Gott helfe» (*«Ja hvis Gud vil»*).

I november 1176 kom han ut for en ulykke ved Melk, hvor en råtten trebro brøt sammen under hesten hans, hvor han pådro seg et åpent lårbensbrudd. Han døde 13. januar 1177 i Wien, og ble bisatt i Schottenkirken.

## Referanser


## Litteratur
* Eberhard Holz / Wolfgang Huschner (Hrsg.): *Deutsche Fürsten des Mittelalters*. Edition Leipzig, Leipzig 1995, ISBN 3-361-00437-3.
Prøvehopper

En **prøvehopper** er en skihopper som hopper i forkant av eller i konkurranser for å teste farten eller forholdene, eller holde sporet i stand. I konkurranser i snøvær brukes prøvehoppere ved behov mellom konkurransedeltakerne, for å hjelpe til med å holde sporet fritt for snø når det oppstår pauser i konkurransen på grunn av værforholdene, fall eller justering av farten og omstart underveis i konkurransen.

Prøvehoppere deltar ikke i konkurransen og får ikke stilkarakterer, men kan imidlertid sette personlige lengderekorder når de hopper med samme fart som deltakerne i konkurransen. Ofte er prøvehoppere lokale hoppere som ikke er kvalifisert til konkurransen, men også andre hoppere kan være prøvehoppere, og kombinertløpere er ikke sjelden prøvehoppere i konkurranser i spesielt hopp.

Prøvehoppere tilsvarer delvis prøvekjørere i alpint, som ved behov tester slalåm- eller utforløypene før og i konkurranser.

I internasjonale konkurranser krever FIS at arrangøren skal ha tilgjengelig minst 12 kvalifiserte prøvehoppere hver konkurransedag. Disse prøvehopperne må være minst 18 år gamle, og i stand til å hoppe fra den avsatsen som juryen bestemmer.

## Referanser
Moltustranda Idrettslag

**Moltustranda Idrettslag** er et idrettslag fra Moltustranda i Møre og Romsdal.

## Fotball
Moltustranda IL har et fotballag som holder til i 5. divisjon.

Klubben hadde sin storhetstid på 1970-tallet, da laget hadde sin beste ligaplassering med en 4.-plass i 3. divisjon. Moltustranda IL spilte også kvalifiseringskamper i NM-cupen, men røk ut i andre kvalifiseringsrunde.
Steven Saylor

**Steven Saylor** (født 23. mars 1956) er en amerikansk forfatter av historiske romaner. Han er mest kjent for *Roma Sub Rosa*, der detektiven Gordianus, eller «finneren» som han kaller seg selv, ferdes rundt i antikkens Roma og løser mysterier knyttet til verdensrikets mektigste menn og kvinner, slik som Sulla, Cicero, Julius Cæsar, og Kleopatra. Steven Saylor er utdannet historiker fra University of Texas og er blant annet brukt som ekspertkommentator i serien om Roma på History Channel. 

Forfatteren har selv hevdet at han aldri endrer kjente historiske fakta i sine bøker. Bøkene er blitt populære først og fremst for det historiske innholdet og er oversatt til 20 språk.

Den senere boken *Roma* inngår ikke i «Sub Rosa»-serien, men er en frittstående roman som i form av en slektskrønike forteller en 1000-årig historie om byen Roma (*fra 1 000 f.Kr til 1 f.Kr.*)

## Bøker av Steven Saylor

### «Sub Rosa»-serien
* *Romerblod* (*Roman Blood*, 1991) – 2001 ISBN 9788202207205
** (*The House of the Vestals*, 1999) - noveller, kronologisk plassert mellom første og andre roman.
** (*The House of the Vestals*, 2005) - noveller, også kronologisk plassert mellom første og andre roman.
* *Sendebud fra Nemesis* (*Arms of Nemesis*) – 2001 ISBN 9788202207212
* (*Catilinia's Riddle*, 1993)
* (*The Venus Throw*, 1995)
* (*A Murder on the Appian Way*, 1996)
* (*Rubicon*, 1999)
* (*Last Seen in Massilia*, 2000)
* (*A Mist of Prophecies*, 2002)
* *Cæsars dom* (*The Judgement of Caesar*, 2004) – 2008 ISBN 9788275472906
* *Cæsars triumf* (*The Triumph of Caesar*, 2008) - 2009 ISBN 9788275473279
* (*The Seven Wonders*, 2012) - roman (av flere uavhengige historier) som kronologisk foregår før første roman (Romerblod)
* (*Raiders of the Nile*, 2014) - roman som kronologisk følger etter *The Seven Wonders*. 
* (*Wrath of the Furies*, 2015) - roman som kronologisk følger etter *Raiders of the Nile*.

### Historiske romaner, ikke Roma Sub Rosa
* *Roma - en historisk roman fra antikkens Roma* – 2007 ISBN 9788275472531
* *Imperiet - en historisk roman fra keisertidens Roma* - 2010 ISBN 9788275474115

## Referanser


## Eksterne lenker
* 
* Artikkel i Magasinet om Steven Saylor's bøker
Todimensjonal analyse

**Todimensjonal analyse**, også kalt **bivariat analyse** eller **bivariabel analyse**, er analyse av to variabler og hvordan disse forholder seg til hverandre. Bivariat analyse brukes ofte innenfor samfunnsvitenskapelig fag, blant annet innenfor statsvitenskap, psykologi og sosiologi. Bivariat analyse betyr ganske enkelt analyse av to variabler. En videreføring av dette er multivariat analyse som ser på flere variabler enn to. 

Bivariat analyse brukes når man undersøker forskjeller eller forhold mellom variabler, og om dette kan underbygges av observasjoner. Når man tester forhold mellom variabler, ser man på relasjon mellom dem.

For test av *forskjeller* mellom variabler er T-testen mest kjent, men det er verdt å nevne Mann-Whitney U-Test og Wilcoxon-test.

For test av *forhold* mellom variabler er kjikvadratet ofte brukt eller korrelasjonskoeffisientene Pearsons produkt-moment korrelasjonskoeffisient og Spearmans rangkorrelasjonskoeffisient.
Martin Jakš

**Martin Jakš** (født 6. september 1986) er en tsjekkisk langrennsløper.

Han begynte sin internasjonale karriere med i 2003 med deltakelse i FIS-renn og juniorverdensmesterskapet i Stryn. Nevneverdige resultater oppnådde han først i 2005 under junior-VM i Rovaniemi, der han ble nummer fem på jaktstarten og 11 på 10&nbsp;km. I februar 2006 deltok han igjen i junior-VM, og tok sølvmedaljen på 10&nbsp;km (bare slått av Petter Northug). I jaktstarten tok han bronse.

Han debuterte i verdenscupen i desember 2005 ved å bli nummer 46 på 15&nbsp;km i Nové Město. De første verdenscuppoengene tok han i januar året etter, da han ble nr. 25 på samme distanse i estiske Otepää.  Per 14. desember 2008 er hans beste individuelle plassering en 3.-plass fra prologen (3,3&nbsp;km) under verdenscupfinalen i Bormio i mars 2008.

Under OL 2010 i Vancouver gikk han på det tsjekkiske laget som ble nummer tre på 4 x 10 km stafett.

## Referanser


## Eksterne lenker
*
Materialvitenskap

**Materialvitenskap** eller **materialteknologi** er en fellesbetegnelse for ulike vitenskapelige og teknologiske aspekter ved materialers egenskaper og bruk. Som begrep omfatter materialvitenskap utforskning, beskrivelse, utvikling, fremstilling og prosessering/bearbeiding av tekniske materialer og virkestoffer. Materialvitenskapen er tverrfaglig og baserer seg i hovedsak på fagfeltene kjemi, fysikk, ingeniørfag (som elektronikk og mekanikk), mineralogi, krystallografi og petrologi i sin utforskning av forholdet mellom materialers struktur på molekylært og atomært nivå på den ene side, og deres makroskopiske egenskaper på den annen side. Med økende anvendelse av nanoteknologi innenfor diverse fagområder, har materialvitenskap blitt et stort satsingsområde for mange universiteter.

Materialene som blir omtalt innenfor materialvitenskapen, kan ofte deles inn i fire hovedkategorier: keramer, polymerer, metaller og halvledere.

## Se også
* Metallurgi
* Materiale
* Komposittmateriale
* Krystallografi

## Referanser


## Eksterne lenker
* 
* Hva er materialteknologi.
* Institutt for materialteknologi på NTNU.
Utendørshåndball

**Utendørshåndball** er en type håndball som ble spilt utendørs til forskjell fra den i dag helt dominerende håndballen som spilles innendørs. 

Da håndball for første gangen var med i OL under lekene i Berlin 1936 var det utendørshåndball med 11-mannslag som ble spilt. I 1938 ble både det første verdensmesterskapet i utendørshåndball og det første verdensmesterskapet i  håndball innendørs arrangert. Begge turneringene fant sted i Berlin. Tyskland, og senere Vest-Tyskland og Øst-Tyskland, dominerte utendørshåndballen. Mot slutten av 1960-årene og begynnelsen av 1970-årene tapte sporten raskt sin popularitet til fordel for innendørshåndballen og det siste verdensmesterskapet ble spilt i 1966, men kun seks deltakerland. I 1972 kom håndballen tilbake til OL men nå handlet det om innendørshåndball. 

## VM-medaljører

## Se også
*Beachhåndball

## Referanser


## Eksterne lenker
* Videoeksempel 1 (tysk ) på historisk utehåndball
* Videoeksempel 2 (tysk ) på historisk utehåndball